“แจ๊ค หม่า”เปิดตัวสวย คนจีนแห่ซื้อทุเรียนไทยผ่าน”Tmall.com” นาทีเดียวหมดเกลี้ยง8หมื่นลูก
"แจ๊ค หม่า"เปิดตัวสวย คนจีนแห่ซื้อทุเรียนไทยผ่านเว็บไซต์ "Tmall.com" เพียงนาทีเดียวหมดเกลี้ยง 8 หมื่นลูก
20 เม.ย. 2561

สืบเนื่องจากวานนี้ นายแจ๊ค หม่า ประธานกรรมการบริหาร กลุ่มอาลีบาบา ( Alibaba Group) เดินทางมาเยือนประเทศไทย เพื่อลงนามบันทึกความเข้าใจระหว่างรัฐบาลไทยกับอาลีบาบา เพื่อส่งเสริมการลงทุนในพื้นที่เขตเศรษฐกิจพิเศษภาคตะวันออก (EEC) และขับเคลื่อนการพัฒนาเศรษฐกิจดิจิทัลของไทย
โดยมีความร่วมมือทั้งการส่งเสริมวิสาหกิจขนาดกลางและเล็กเข้าสู่อีคอมเมิร์ซ การพัฒนาดาวเด่นหรือความสามารถด้านดิจิทัล การยกระดับระบบโลจิสติกส์โดยอาศัยเทคโนโลยีของอาลีบาบา และการส่งเสริมการท่องเที่ยวผ่านระบบดิจิทัล โดยความร่วมมือในโครงการหลักระหว่างรัฐบาลไทยและอาลีบาบา ประกอบด้วย
ทั้งนี้ กระทรวงพาณิชย์ได้ร่วมกับ Tmall.com ภายใต้บริษัท อาลีบาบา กรุ๊ป ซึ่งเป็นเว็บไซต์ค้าปลีก (B2C) ที่ใหญ่ที่สุดในจีนและเข้าถึงผู้บริโภคกว่า 1,400 ล้านคน ได้เปิดตัว Thai Rice Flagship Store บนเว็บไซต์ของ Tmall.com เพื่อร่วมมือนำร่องผลักดันให้ผู้ประกอบการ ผู้ส่งออกข้าวและผลิตภัณฑ์จากข้าวไทย สามารถเข้าถึงตลาดซื้อขายสินค้าทางออนไลน์ รวมทั้งเปิดตัวแคมเปญส่งเสริมการขายทุเรียน ผ่านเว็บไซต์ Tmall.com และมีนโยบายในการส่งเสริมผลไม้อื่นๆ ของไทยอย่างต่อเนื่อง
ขณะที่ สำนักข่าวซินหัวของทางการจีน รายงานผ่านเว็บไซต์ว่า บริษัทอาลีบาบา กรุ๊ป โฮลดิ้ง บริษัทยักษ์ใหญ่อีคอมเมิร์ซของนายแจ็ค หม่า ประธานเจ้าหน้าที่บริหาร สามารถจำหน่ายทุเรียนพันธุ์หมอนทอง ซึ่งเป็นสินค้าส่งออกชื่อดังที่สุดของไทยและเป็นที่โปรดปรานของชาวจีน จำนวน 80,000 ลูก ผ่านทางเว็บไซต์ “Tmall.com” หมดภายในเวลาเพียง 1 นาที
 